
ŠAKIŲ RAJONO SAVIVALDYBĖS  TARYBA

SPRENDIMAS

DĖL NEGYVENAMŲJŲ PATALPŲ, ESANČIŲ KUDIRKOS NAUMIESTYJE, DARIAUS IR GIRĖNO G. 24, PERDAVIMO LAIKINAI NEATLYGINTINAI VALDYTI IR NAUDOTIS

2008 m. kovo 27 d. Nr. T-73
Šakiai

   
Savivaldybės taryba, vadovaudamasi Lietuvos Respublikos vietos savivaldos įstatymo (Žin., 1994, Nr.55-1049; 2000, Nr.91-2832) 17 str. 26 p., Valstybės ir savivaldybių turto valdymo, naudojimo ir disponavimo juo įstatymo (Žin., 1998, Nr.54-1492; 2002, Nr.60-2412) 13 str. 1 d. 4 p., savivaldybės tarybos 2005 m. gruodžio 22 d. sprendimu Nr.T-359 patvirtintu Savivaldybei nuosavybės teise priklausančio turto perdavimo panaudos pagrindais laikinai neatlygintinai valdyti ir naudotis tvarkos aprašu bei atsižvelgdama į asociacijos Kudirkos Naumiesčio miesto ir seniūnijos bendruomenės centro „Santaka“ 2008 m. kovo 3 d. prašymą, nusprendžia:


1. Perduoti asociacijai Kudirkos Naumiesčio miesto ir seniūnijos bendruomenės centrui „Santaka“ laikinai neatlygintinai valdyti ir naudotis pagal panaudos sutartį dešimčiai metų savivaldybei nuosavybės teise priklausančias ir šiuo metu savivaldybės administracijos Kudirkos Naumiesčio seniūnijos patikėjimo teise valdomas 13,04 kv. m ploto negyvenamąsias patalpas, esančias Kudirkos Naumiestyje, Dariaus ir Girėno g. 24  (Nekilnojamojo daikto kadastro duomenų byloje Nr.84/5126 pastatas pažymėtas šifru 1D2/p, unikalus pastato Nr. 8495-7009-7016, patalpos indeksas – 2-21), leidžiant naudotis 131,15 kv. m ploto bendro naudojimo patalpomis, kurių indeksai – 1-1, 1-18, 2-17, 2-18, 2-19, 2-20, asociacijos Kudirkos Naumiesčio miesto ir seniūnijos bendruomenės centro „Santaka“  įstatuose šiuo metu numatytoms funkcijoms vykdyti. 


2. Įgalioti savivaldybės administracijos direktorių sudaryti ir pasirašyti perduodamų negyvenamųjų patalpų panaudos sutartį bei perdavimo ir priėmimo aktą.

